2016. gada 23. februārī Rīkojums Nr. 140

Rīgā (prot. Nr. 9  5. §)

### Par Valsts policijas amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM GEORGIA*)

1. Pamatojoties uz likuma "Par policiju" 8. panta otro daļu un ievērojot Ministru kabineta 2007. gada 22. maija noteikumu Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība" 7. punktu, nosūtīt Valsts policijas Galvenās kriminālpolicijas pārvaldes Starptautiskās sadarbības biroja Interpola Latvijas nacionālās nodaļas vecāko inspektoru majoru Arvīdu Līci dalībai Eiropas Savienības novērošanas misijā Gruzijā (*EUMM GEORGIA*).

2. Noteikt šā rīkojuma 1. punktā minētajai Valsts policijas amatpersonai ar speciālo dienesta pakāpi:

2.1. dalības laiku Eiropas Savienības novērošanas misijā Gruzijā (*EUMM GEORGIA*) no 2016. gada 1. marta līdz 2017. gada 28. februārim;

2.2. koeficientu 1,4 piemaksas aprēķināšanai.

3. Lai nodrošinātu šā rīkojuma 1. punktā minētās Valsts policijas amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM GEORGIA*), Finanšu ministrijai:

3.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Valsts policijai) 2016. gadā 41 988 *euro*;

3.2. likumprojekta par valsts budžetu 2017. gadam sagatavošanas un izskatīšanas procesā paredzēt finansējumu 8 342 *euro* apmērā (budžeta apakšprogramma 06.01.00 "Valsts policija").

Ministru prezidents Māris Kučinskis

Iekšlietu ministrs Rihards Kozlovskis